Berlingske Tidende, 1830-07-13
H. M. Kongens Budskab til Parlamentet var deels den sædvanlige ved en Thronbestigelse, for at give Anledning til de sædvanlige Kondolents= og Gratulations=Adresser, deels ogsaa en Slags Opfordring til Parlamentet, at give dets Samtykke til dets nærforestaaende Opløsning. Af Agtelse for Monarchen blev Svaret paa den første Deel af Budskabet endnu Tirsdag Aften eensstemmigen bevilget i begge Huse; Lord Grey i det ene og Hr. Brougham i det andet, begge Oppositionens erkjendte Høy dinger, understyttede den af Hertugen af Wellington i Overhuset, og af Sir R. Peel i Underhuset foreslagne Adresse. Men Onsdag Aften, da Ministrene foresloge et Svar paa Budskabets anden Deel, som skulde, efter den af dem tilkjendegivne Hensigt, indskrænke Parlamentet ene til Afgjørelsen af visse begyndte Forholdsregler, og i Særdeleshed forpligtede det til, at overlade til det ny Underhuus, der skal vælges, at bestemme baade Civillisten og Regentskabet i Tilfælde af Kongens mulige Død under den præsumtive Thronarvings Mindreaarighed, fandt de en meget heftig Modstand. - Dett, de vilde have afgjort, er : 1) Loven og Frigivelsen af Ølhandel; 2) den om Ophævelsen af Afgifterne paa Øl; 3) et provisorisk Credit=Votum, saavel til at dække Kongens og Dronningens personlige Udgifter, med hvilke man ikke er kommen til endeligt Resultat; 4) en Bill til at fastsætte Afgifterne paa Sukker, som Ministrene, i Stedet for at paastaae deres saa ilde optagne Gradation, nedsætte til 3 Shilling for Vestindisk og 5 Skilling for Ostindisk, og 5) Foreningen af Wales med de engelske Jurisdictioner. - Da de saaledes opgave adskillige Paastande, der havde fundet betydelig Modstand, i Særdeleshed Forhøielsen af Stempelafgiften i Jrland, turde de ved haabe at vinde Seier over den Modstand, de kunde vente at Whigpartiet og de gamle Torys. Denne Modstand var virkelig kraftig; i begge Huse hørtes endeel spydige Yttringer over Ministeriet, som i de 6 Maaneder, Parlamentet har været samlet, ikke har kunne iværksætte nogen af de Forholdsregler, der i Begyndelsen bleve lovede fra Thronen, men nu efter en lang raadvildFluctuation er glad ved at have fundet en Leilighed til at slippe for flere Forslag, som det vel vidste, det ikke kunde drive igjennem. Man sagde: "at det var bange for at lade de vigtige Spørgsmaal og Civillister og Regentskabet afgjøre af et Underhuus, der var sin Oplysning nær og trængte til Popularitet og altsaa ikke vilde være saa let at styre, som et nyt Parlament, Man paastod i Særdeleshed, at det var høist vigtigt, at bestemme et Regentskab, fordi, dersom Kongen skulde døe i dette Mellemrum, Prindsessen selv maatte underskrive Regentskabs=Aften og saaledes i sin Barndomsalder bestemme sin egen og Statens Formynder; eller Hertugen af Cumberland kunde, i Overeensstemmelse med Pitts Grundsætning, næsten lovligen gjøre Paastand paa Regentskabet, noget som i Særdeleshed Hr. Brougham i den Henseende ansaae for et stort Onde, "da denne Prinds saa blev Konge af Hannover, og, som en Følge heraf, muligen vilde skaffe sin egen Stat Fordeele paa den af ham provisorisk bestyredes Bekostning." Lord Grey og Hr. Brougham talede i Særdeleshed med Varme om disse Punkter; de gamle Torys vare særdeles virksomme i Overhuset og Ministrene maatte udholde mange haarde Angreb af Hertugen af Richmond, Lorderne Winchelsen, EldonMansfield o. fl. Spørgsmaalet var for Øjeblikket kun : om den af Oppositionen ønskede Prorogation i 24 Timer; Ministrene vilde ikke bevilge den, men enten staae eller falde med hinPunkters Afgjørelse. I Overhuset stemte 100 for og 56 mod dem, og i Underhuset stemte 193 for og 146 imod dem, en ikke betydelig Majoritet, men dog stor nok til at befæste Kongens Valg. - J Overhuset blev den 1ste Juli den af Underhuset indførte Klausul, der afskaffede Dødsstraffen for de fleste Arter af Falsk atter forkastet, og det med en saa overveiende Pluralitet, at man ikke kan indsee, hvorledes Husene skulde kunne enes i denne Session, der endes om 14 Dage. - H. M. Kongen agter, efter Alt at slutte, hvad H. M. hidtil har gjort, at foretage de størst mulige Besparelser; saaledes bleve allerede om Løverdagen alle ved det kostbare Byggerie i St. James beskjæftigede Personer afskaffede. Gardens Yeomen, som bevogte den Høisalige Konges Liig, er anviist Qvarteer i Vindfor Slottet; ogsaa har Hs. Maj. erklæret, at han ikke vil taale den umaadelige Luxus og hyppige Forandring af Uniformer, især hos Livgardens Officerer. - H. M. Kongen har allerede gjort adskillige nye Indretninger i sin Hof etat, men ikke i Kabinettet; endskjøndt Man ikke tvivler paa, at Hertugen af Wellington, som i al Fald bliver i Spidsen derfor, maa besætte adskillige Hovedposter med andre Mænd. Blandt disse nævnes Marqvien af Landsdown, Lorderne Goderich og Palmerstone, Hr. Huskisson, Grant o. fl. i Stædet for Lorderne Aberdeen, Sidmouth, Melville, Ellenborough og Hr. Goulburn.